香港大學民意研究計劃喺2015年9月嘅民意調查報告顯示，對一國兩制感到信任嘅43.3%民眾低於感到不信任嘅50.0%民眾，而對於中華人民共和國政府嘅信任度就回升至35.5% ；然而有36.8%以及44.1%嘅香港民眾分別不信任香港特別行政區政府同埋中華人民共和國政府，同時對於香港前途嘅信心程度就由1997年7月嘅72.7%下滑至2015年9月嘅44.0%。雖然一國兩制已經喺香港同澳門地區實行，但《蘋果日報》質疑一國兩制實際上並冇好似佢所講喺2047年以前給予高度自主，甚至認為中華人民共和國已經針對香港地區進行多次干涉。